### | | | | --- | --- | | | | | --- | | **Byråd** 30. oktober 2018 Sagsnr. 710-2018-1869 Dok.nr. 710-2018-395280 Sagsbehandler DPHHJE | | 168.                Forslag til skiltepolitik for Favrskov Kommune - 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag | Planloven, byggeloven, bygningsfredningsloven, naturbeskyttelsesloven, vejloven, privatvejsloven og færdselsloven |

###

**SAGENS INDHOLD**

Byrådet skal i denne sag tage stilling til
forslag til skiltepolitik samt forslag til administrationsgrundlag for
opstilling af digitale skilte i [adresse].

Paulina Larsen er udarbejdet med henblik på at give
borgere og virksomheder et overordnet billede af og en retning for opstilling
af skilte i [adresse]. Kommunen kan ikke afgøre skiltesager alene med
henvisning til skiltepolitikken, men kan inddrage politikken i forbindelse med
konkrete afgørelser, hvor kommunen ifølge lovgivningen skal udøve et skøn.

Politikken skal medvirke til, at der er balance mellem, at
virksomheder, foreninger m.fl. har mulighed for at foretage skiltning og
informere om arrangementer og lignende, samtidigt med at skiltningen også sker
med omtanke og respekt for det omkringliggende bymiljø, landskabet,
trafikafviklingen og naboerne.

Sammen med skiltepolitikken er der udformet et
administrationsgrundlag for håndtering af digitale skilte, som skal anvendes i
forbindelse med behandling af ansøgninger om digital skiltning.

Paulina Larsen og administrationsgrundlaget for digitale skilte
kan anvendes som en vejledning til borgere, bygherrer og virksomheder om,
hvordan skilte kan opsættes på en hensigtsmæssig måde.

**VURDERING**

Den eksisterende praksis omkring opsætning af digitale
skilte i [adresse] har været restriktiv, og ansøgninger om opsætning af
individuelle, digitale skilte er afvist. Med skiltepolitikken åbnes i et
begrænset omfang mulighed for, at der kan opstilles digitale skilte i kommunen.

Der er i administrationsgrundlaget for digital skiltning
fastsat retningslinjer for opsætning af skilte i visse områder. Der kan således
under en række vilkår, opstilles digitale skilte i bymidter, erhvervsområder,
decentrale butiksområder, offentlige områder samt ved tankstationer.
Retningslinjerne skal sikre, at skiltene tilpasses området og den konkrete
placering, så der ikke opstår unødige gener for de omkringboende, og at der
ikke opstår trafikfarlige situationer som følge af skiltene.

**ØKONOMI**

Der er ingen direkte økonomiske konsekvenser forbundet med
vedtagelsen af skiltepolitikken.

**INDDRAGELSE**

Der er ikke i lovgivningen fastsat formelle krav til
involvering af offentligheden i forbindelse med offentliggørelsen af en
skiltepolitik. Teknik og Kultur anbefaler, at forslaget fremlægges i offentlig
høring i fire uger.

**INDSTILLING**

Direktøren for Teknik og [adresse]
til Byrådet:

1.    At forslag til skiltepolitik og
administrationsgrundlag for digitale skilte godkendes og fremlægges i offentlig
høring i fire uger.

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt med den præcisering, at der i
administrationsgrundlaget for digitale skilte ændres følgende retningslinjer:

fra: "Hvert billede bør vises på skærmen i minimum et
minut inden billedet skifter til et andet motiv. (Gorm Iversen. 40 skift pr.
time.)" til: "Hvert billede bør vises på skærmen i minimum 10
sekunder inden billedet skifter til et andet motiv".

Samt at bilaget vedr. "Lovgivning og praksis"
flyttes fra administrationsgrundlaget, og i stedet tilknyttes som bilag til
"forslag til Skiltepolitik for Favrskov Kommune".

***Økonomiudvalget, 23. oktober 2018:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Forslag til skiltepolitik for Favrskov Kommune | 710-2018-246914 |
| Forslag til administrationsgrundlag for digitale skilte i [adresse] | 710-2018-246903 |